સારાંશ માટે દસ્તાવેજ: ૨૬ ફૂટના મરેલો અજગર ઇન્ડોનેશિયાના ગામડામાં ટાંગવામાં આવ્યો હતો

જેણે એકલા હાથે આ મહાકાય જીવને પડકાર્યો અને સ્થાનિકોની મદદથી 26 ફૂટના એનાકોન્ડાને મોતને ઘાટ ઉતારી દીધો.

નબાબનને આ અજગર સાથેની લડાઈમાં ગંભીર ઈજાઓ થઇ છે એમનો જીવ તો બચી ગયો પણ તેનો ડાબો હાથ જખ્મી થઇ ગયો તેમ છતાંયે આ અજગર સામે તેને બાથ ભીડવાનું ચાલુ રાખ્યું હતું.

હાલમાં નબાબ સારવાર હેઠળ છે. ગામવાળાઓ આ મહાકાય અજગરને જોઈ શકે, એ હેતુથી અજગરનાં મૃત શરીરને થોડા સમય માટે ગામમાં એક ઝાડ પર લટકાવવામાં આવ્યું.

ત્યારબાદ આ અજગરના શબને રાંધવામાં આવ્યું, ગામના બધા વ્યક્તિઓએ ભેગા થઇને તળેલા અજગરના માંસનો સ્વાદ માણ્યો.

મહાકાય અજગરો સામાન્ય

ઇન્ડોનેશિયામાં આવા મહાકાય અજગરો સામાન્ય

બાતાંગ ગનસાલ જિલ્લામાં અજગર દેખાયાનો આ બનાવ નથી.

જિલ્લાના સ્થાનિક સરકારી અધિકારી એલીનારિયોને જણાવ્યું હતું કે "આ વર્ષે લગભગ આ વિસ્તારમાં દસ વખત અજગર જોવા મળ્યો હતો. ઉનાળામાં તે પાણીની શોધમાં અને વરસાદમાં નહાવા બહાર નીકળે છે."

તેઓ ઉમેરે છે, "પામનાં વાવેતરોમાં જે વિસ્તારમાં ઉંદરો વધુ પ્રમાણમાં હોય છે એ કારણે પણ અજગર શિકારની શોધમાં બહાર નીકળે છે અને આ વિસ્તારમાં વધુ દેખાય છે."

નબાબનની બહાદુરી

આ અજગર એક પામનાં વાવેતરના માર્ગ પર મળ્યો હતો

રોબર્ટ નાબાબનને આ અજગર એક પામ તેલના વાવેતરની સડક પર વચ્ચે મળ્યો હતો. અજગર એવી રીતે બેઠો હતો કે સડક પર ચાલનારા અને પસાર થનારા લોકોને તે નડી રહ્યો હતો અને સડક જામ થઇ ગઈ હતી. 

લોકો રસ્તો પાર નહોતા કરી શકતા, પણ લોકો ડરી ગયા હોવાથી કોઈ કાંઈ નહોતું કરી રહ્યું અને અજગરને રસ્તા પરથી હટાવવા કોઈ પ્રયાસો નહોતા થઇ રહ્યા.

37 વર્ષના નબાબનથી લોકોની આ મુશ્કેલી જોવાઈ નહિ. તેણે એકલા હાથે અજગર સાથે બાથ ભીડી લીધી. અજગરે સામો હુમલો કરીને નબાબનના હાથમાં પોતાના તીક્ષ્ણ દાંત બેસાડી દીધા.

ઇન્ડોનેશિયાની ન્યૂઝ વેબસાઇટના ડેતિક સાથે વાત કરતા નબાબને કહ્યું, "હું તેને પકડવાનો પ્રયત્ન કરી રહ્યો હતો, ત્યારે તેણે મને મારા હાથમાં બચકું ભર્યું, પણ મેં તેને છોડ્યો નહિ."

નબાબને શા માટે તે અજગરને પકડવાનો પ્રયત્ન કર્યો, તેનો કોઈ ઉલ્લેખ તેણે નહોતો કર્યો.

પરંતુ કેટલાક અહેવાલો મુજબ નબાબન અજગરથી ડરી ગયેલા ગ્રામવાસીઓને મદદ કરવા માગતો હતો અથવા રસ્તા પર અડચણરૂપે બેસેલા અજગરને તે ત્યાંથી હટાવવા માંગતો હતો.

એલીનારિયોનના જણાવ્યા મુજબ, નબાબનને પેકનબરૂ શહેરની હોસ્પિટલમાં લઈ જવામાં આવ્યો હતો જ્યાં...\nદસ્તાવેજની સમાન ભાષામાં સારાંશ:
26 ફૂટ લાંબો અજગર જોઈને ભલભલા મૂછાળા મરદના હાંજા ગગડી જાય, પણ સુમાત્રાના બતાંગ ગનસાલ જિલ્લામાં ગાર્ડ તરીકે ફરજ બજાવતો રોબર્ટ નબાબન કાઇંક જુદીજ માટીનો છે.